Dagstukkies Vir Ouma (Hardeband)
Ouma, daardie spesiale vrou wat kinders verstaan en liefde en hope drukkies uitdeel. Niemand kan haar plek inneem nie. Sy is altyd daar, of jy 'n skouer nodig het om op te huil of net iemand soek om saam met jou te lag.
Dagstukkies vir Ouma bevat inspirerende boodskappe, aanhalings en Bybelverse – net wat 'n ouma nodig het om geliefd en spesiaal te voel. Hierdie Bybeldagboek sal jou laat besef hoe kosbaar jy vir God en vir jou familie is.
Oumas het 'n gulde geleentheid om 'n positiewe inset in die lewe van hulle kleinkinders te lewer. Baie ma's word deesdae deur die ekonomie gedwing om buitenshuis te werk en pa's is al hoe langer ure van die huis af weg; daarom het grootouers dikwels meer tyd om in hulle kleinkinders te belê as die ouers self.
Maak hierdie geleenthede die beste ooit, want in hierdie proses kan jy soveel dinge met ewigheidswaarde in jou kleinkind belê.